બેંગલુરુ: કર્ણાટકના પાટનગર બેંગલુરુના એજીપુરા વિસ્તારમાં આજે સવારે એક ઈમારતમાં ભયાનક સિલિન્ડર વિસ્ફોટ થતાં ત્રણનાં મોત થયાં હતાં. અહેવાલો અનુસાર આ વિસ્ફોટ એટલો પ્રચંડ હતો કે આસપાસનાં ચાર ઘર આંશિક રીતે ધરાશાયી થઈ ગયાં હતાં. પ્રારંભિક અહેવાલો અનુસાર વિસ્ફોટના કારણે ધરાશાયી થયેલાં મકાનોના કાટમાળ નીચે અનેક લોકો દબાયાની આશંકા છે. ઘટનાસ્થળે ફાયર બ્રિગેડ અને પોલીસની ટીમો તાબડતોબ પહોંચી ગઈ છે અને રાહત તેમજ બચાવની કામગીરી પુરજોશમાં ચાલી રહી છે.